Башҡорттарҙың аҫаба ерҙәрен ыҙанлау йомғаҡтары буйынса “ Ырымбур губернаһында урынлашҡан башҡорт дайсалары һәм башҡорттар йәшәгән башҡа урындарҙың исемлеге ” төҙөлә ( 1833 й. раҫлау өсөн Мәскәүҙәге Ыҙан канцелярияһына һәм Сенаттың Ыҙан департаментына тапшырыла ; Рәсәй дәүләт боронғо акттар архивында һаҡлана ) ; документҡа өйәҙҙәр буйынса ( улус , түбәл , айырым ауылдарҙы , ер биләмәләренең , шул иҫәптән һөрөнтө ер , бесәнлек , урмандарҙың майҙанын күрһәтеп ) башҡорт дайсаларының һаны һәм торошо , 5-се ревизия ( 1795 ) буйынса аҫаба башҡорттарҙың , уларҙың хәрби ( мишәрҙәр , хеҙмәтле татарҙар , типтәрҙәр ) һәм граждан ( дәүләт һәм удел крәҫтиәндәре ) ведомстволары керҙәштәренең һаны , шул уҡ айырым башҡорт дайсалары халҡы тураһында мәғлүмәттәр бирелә .